Jyllands-Posten
<s>Jyllands-Posten () je jedan od tri najveća danska dnevna lista (druga dva su Politiken i Berlingske Tidende).</s><s>Jyllands-Posten je najčitaniji danski list.</s><s>U osnivačkom dokumentu ovih dnevnih novina stoji da Jyllands-Posten treba da izlazi kao liberalne i nezavisne novine.</s><s>Jyllands-Posten je osnovan 1871. i izdaje se od strane društva koje također štampa i Politiken i Ekstra Bladet.</s><s>Sjedište Jyllands-Postena je u Aarhusu.</s>

<s>Kontroverze</s>

<s>Historijske simpatije 
Historijski gledano, ove dnevne novine su uvijek zauzimale jasnu desničarsko-konzervativnu liniju.</s><s>U 1920-im i 1930-im su ove novine privukle pažnju sa svojim jasnim simpatijama prema fašizmu i razumijevanju za njemačku nacističku diktaturu.</s><s>Kada je Benito Mussolini došao na vlast u Italiji 1922. godine, u Jyllands-Postenu je napisano: "Vrlo snažan čovjek, kakav je Mussolini, je upravo ono što je potrebno italijanskom narodu".</s><s>Godine 1933.</s><s>Jyllands-Posten je čak argumentirao uvođenje diktature u Danskoj: "Sada glasači znaju da je narodna uprava pretvorena u partijsku upravu, bez ikakvog obzira se sklanja u stranu zbog partijskog politikanstva.</s><s>To nas dovodi do zaključka da većina glasača iskreno želi diktaturu kao jedini izlaz do zdravog stanja u državi".</s><s>Za vrijeme Drugog svjetskog rata više radnika ovog lista je bilo uključeno u otpor protiv nacista, a telefonska linija je često korištena za komunikaciju sa Danskim odborom za slobodu (Dansk Frihedsråd).</s>

<s>12 Muhamedovih crteža</s>

<s>Kada je Jyllands-Posten objavio 12 karikatura Muhameda 30. septembra 2005., novine su postale epicentar internacionalne debate o slobodi govora.</s><s>Konflikt je nastao jer Islam ne dozvoljava slikanje poslanika Muhameda.</s><s>Dvojica karikaturista su dobili prijetnje smrću, te su zbog toga morali "pod zemlju".</s><s>Ambasadori iz Turske, Saudijske Arabije, Irana, Pakistana, Egipta, Indonezije, Alžira, Bosne i Hercegovine i Libije su, zajedno sa predstavnicima Maroka i palestinske delegacije, obznanili svoje nezadovoljstvo i tražili sastanak kod danskog premijera Anders Fogh Rasmussen, što je ovaj odbio, objašnjavajući da on tu nema nikakvog uticaja, te da je u Danskoj na snazi sloboda govora.</s><s>U Kašmiru je više stotina hiljada ljudi protestvovalo na ulicama.</s><s>Dana 26. januara 2006.</s><s>Saudijska Arabija je povukla svog ambasadora, a u zemlji je počeo masovni bojkot danskih proizvoda što je posebno pogodilo mliječnog giganta Arla Foods.</s>

<s>Vanjske veze</s>

<s>Jyllands-Posten</s>

<s>Nastanci 1871.</s><s>Novine u Danskoj
Dnevne novine‎</s>

